
A Balaton vízháztartása

Tudományos pályamunkámban a Balaton vízgazdálkodását mutatom be, kiegészítve a tó vízminőségének és gazdasági szerepének rövid elemzésével.
Több fejezetből álló munkámban először 2000 és 2009 között elemzem a vízmérleg adatokat. Ezen adatokból nyert megállapításaimat kifejtem és további következtetéseket vonok le belőlük. A továbbiakban, megvizsgálom a tó vízének mesterséges pótlására vonatkozó megoldásokat és elemzem az alacsonyvízből adódó problémákat, kellemetlenségeket.
Ezek után röviden megvizsgálom a tó vízminőségét, esetleges összefüggéseket találva az előző fejezetekben elemzettekkel.
Tanulmányom célja egy átfogó elemzés készítése hazánk legnagyobb állóvizéről, a tó szakirodalma nagyon jelentős, viszont munkámban személyes tapasztalataimat is felhasználom.



